Rand steur hom nie aan Fed | Netwerk24
Rand steur hom nie aan Fed
Deur Elvira Wood 14 Junie 2018 06:37
Die rand het vroeg Woensdagoggend teen R13,29 teenoor die dollar verhandel.
Die rand het hom glad nie aan die Federale Reserweraad (Fed) se besluit gesteur om rentekoerse in Amerika te verhoog nie.
Jerome Powell, voorsitter van die Fed, het Woensdagnag (Suid-Afrikaanse tyd) aangekondig rentekoerse in Amerika word met 25 basispunte verhoog.
Die rand het egter steeds teen rondom R13,30 teenoor die dollar verhandel, net soos voor die aankondiging.
Vroeg Donderdagoggend het die rand teen R13,29 teenoor die dollar verhandel.
Daar sal gesien moet word hoe die rand gaan reageer wanneer plaaslike markte teen 09:00 begin verhandel.
Hoër rentekoerse in Amerika laat die rand tipies verswak omdat meer wêreldbeleggers hulle dalk aan ontluikende markte sal onttrek ten gunste van veiliger Amerikaanse staatseffekte, waarvan die opbrengskoers sal styg.
Die rand het vroegoggend teen R17,79 teenoor die Britse pond en R15,68 teenoor die euro verhandel.
Met die hulpbronne staan sake vroeg Donderdagoggend só:
Goudprys: $1 299 per fynons
Platinumprys: $899 per fynons
Olie: $76,53 per vat
Bitcoin: $6 494,54
Meer oor: Jerome Powell | Dollar | Rentekoerse | Rand
Rand bly hardkoppig op R13,33